Foreldrar nokkrir lögðu allt undir til að stríða syni sínum með því að pakka inn öllu eldhúsinu eins og það leggur sig og meira til . Ástæðan var einföld – en það tíðkast erlendis að stríðnisálfar komi í heimsókn fyrir jólin og geri skandala á heimilinu þar sem litlu börnin búa . En Carl og Nichola Mullen-King létu sitt ekki eftir liggja með að sýna hvað stríðnisálfur getur gert í skjóli nætur þegar sex ára gamall sonur þeirra , Max , var farinn að sofa . Þau notuðu um 6 rúllur af jólapappír og verkið tók um 2 klukkutíma . Öllu eldhúsinu eins og það leggur sig var pakkað inn , jafnvel ávöxtum , skurðarbrettum og áhöldum . Það tók um 40 mínútur að taka allan pappírinn aftur af eldhúsinu og fylgihlutum , því jafnvel eggin voru pökkuð inn , eitt og eitt í pappír . Hluti af pappírnum verður notaður aftur til að pakka inn jólagjöfum svo pappírinn fer ekki allur til spillis .